— У нас выступалі літаратары — тыя ж Віктар Лупасін, Павел Дарохін... Хочацца, каб у час падобных імпрэз быў дыялог з гледачом. У ідэале — перфарматыўная пляцоўка з паэтычнымі майстар-класамі, вечарынамі, а таксама батлы, слэмы, публічныя чытанні сучасных беларускіх аўтараў. Зразумела, перш чым кагосьці запрасіць — чытаю тэксты, але трэба ўлічваць і характар творчасці, і тэмперамент паэта. Таксама нядаўна праходзіў майстар-клас (куды недзе чалавек 15 прыйшло) па напісанні сцэнарыяў да кароткаметражак. Выдатна, каб праграма такіх майстар-класаў насіла структурны метадычны характар, які ўключае падбор тэматыкі, кансультацыі спецыялістаў… Карацей, над літаратурным напрамкам мы яшчэ працуем. Думаю, на працягу года ўсе пытанні вырашацца.